Na temelju članka 48. Zakona o lokalnoj i područnoj (regionalnoj) samoupravi (“Narodne novine” broj 33/01., 60/01., 129/05., 109/07., 125/08., 36/09., 150/11., 144/12., 19/13.-pročišćeni tekst, 137/15.–ispravak, 123/17. i 98/19.), članka 55. Statuta Koprivničko-križevačke županije („Službeni glasnik Koprivničko-križevačke županije“ broj 7/13., 14/13., 9/15., 11/15. – pročišćeni tekst, 2/18., 3/18.–pročišćeni tekst i 4/20.), članka 3. Proračuna Koprivničko-križevačke županije za 2020. godinu i projekcije za 2021. i 2022. godinu („Službeni glasnik Koprivničko-križevačke županije“ broj 18/19. i 9/20.), članka 9. Odluke o izvršavanju Proračuna Koprivničko-križevačke županije za 2020. godinu („Službeni glasnik Koprivničko-križevačke županije“ broj 18/19. i 09/20.) i Programa 10069 Poljoprivreda ( KLASA:400-06/20-01/02, URBROJ:2137/1-04/03-20-1 od 24. veljače 2020.) i Izmjene i dopune Programa :1069 Poljoprivrede (KLASA:400-06/20-01/08, URBROJ:2137/1-04/03-20-5 od 28. travnja 2020.) , Župan Koprivničko-križevačke županije donosi

**J A V N I P O Z I V**

**ZA TEKUĆI PROJEKT T 100091**

**POTPORA MALE VRIJEDNOSTI POLJOPRIVREDNICIMA**

**- IZRADA DOKUMENTACIJE ZA LEGALIZACIJU GOSPODARSKIH**

**OBJEKATA U POLJOPRIVREDI**

na području Koprivničko-križevačke županije u 2020. godini

**I.**

**Provedba potpore i rokovi za podnošenje zahtjeva**

Predmet Javnog poziva je dodjela potpore male vrijednosti temeljem Programa:1069 Poljoprivreda KLASA:400-06/20-01/02, URBROJ:2137/1-04/03-20-1 od 24. veljače 2020., .) i Izmjene i dopune Programa :1069 Poljoprivrede (KLASA:400-06/20-01/08, URBROJ:2137/1-04/03-20-5 od 28. travnja 2020.) Županijske Skupštine Koprivničko – križevačke županije, a u skladu s člankom 1. Stavak 1.Alineja (c) Uredbe komisije (EU) br. 1407/2013 od 18. prosinca 2013.

Zahtjevi se mogu podnijeti od 11.svibnja 2020. godine do 31. listopada 2020. godine, odnosno do utroška sredstava.

**II.**

**Svrha Javnog poziva**

Povećanje konkurentnosti poljoprivrednih proizvođača Potporom male vrijednosti za izradu dokumentacije za legalizaciju gospodarskih objekata u poljoprivredi.

**III.**

**Korisnici potpora male vrijednosti**

Korisnici potpore male vrijednosti moraju se baviti poljoprivrednom proizvodnjom i legalizirali su poljoprivredne objekte isključivo na području Koprivničko-križevačke županije,te obuhvaća fizičke i pravne osobe upisane u Upisnik poljoprivrednika koji imaju ekonomsku veličinu poljoprivrednog gospodarstva veću od 3.000 Eur.

Prihvatljivi korisnici su obiteljska poljoprivredna gospodarstva ako su upisana u Registar poreznih obveznika i poljoprivreda im je osnovna djelatnost, čiji nositelji sa te osnove plaćaju mirovinsko i zdravstveno osiguranje, sve u skladu s člankom 15. Zakona o obiteljskim poljoprivrednim gospodarstvima (NN29/18 i 32/19), a također i obiteljska poljoprivredna gospodarstva upisana u Registar poreznih obveznika, čiji nositelj plaća mirovinsko i zdravstveno osiguranje po nekoj drugoj osnovi.

Sufinancirati će im se troškovi izrade geodetskog elaborata i građevinskog projekata za već izgrađene poljoprivredne objekte, 50% troškova izrade projektne i geodetske dokumentacije za ozakonjenje nezakonito izgrađenih zgrada za obavljanje poljoprivredne djelatnosti, a maksimalno 10.000,00 kuna. Ukoliko gradovi i općine dodjeljuju istu potporu onda korisnik ne može ostvariti potporu za već dodijeljeni dio troškova legalizacije.

Nakon predaje i obrade zahtjeva Župan Koprivničko – križevačke županije donijeti će zaključak o isplati potpore male vrijednosti poljoprivrednicima za izradu dokumentacije za legalizaciju gospodarskih objekata u poljoprivredi. Nakon isplate predmetne potpore male vrijednosti korisnicima potpora izdati će s Potvrda o potpori male vrijednosti i ista će se evidentirati u Registru državnih potpora i potpora male vrijednosti.

**IV.**

**Mjerila i kriteriji kojima moraju udovoljiti podnositelji zahtjeva za potporu male vrijednosti**

1. Potrebno je priložiti račun ovlaštenog projektanta i geodete, te Rješenje o izvedenom stanju,
2. Podnositelj zahtjeva mora biti upisan u Upisnik poljoprivrednih gospodarstava,
3. Izdat će se potpora u iznosu od 50% troškova izrade projektne i geodetske dokumentacije za ozakonjenje nezakonito izgrađenih zgrada za obavljanje poljoprivredne djelatnosti, a maksimalno 10.000,00 kuna po podnositelju zahtjeva.
4. Zahtjev se podnosi jednom godišnje, a subvencionirati će se zahtjevi kojih su sastavni dio Rješenje o izvedenom stanju bez obzira na godinu izdavanja istog,
5. Koprivničko-križevačka županija sa svrhom kontrole namjenskog korištenja potpore za izradu dokumentacije za legalizaciju izgrađenih gospodarskih objekata u poljoprivredi zadržava pravo vršiti kontrolu izvidom na terenu o čemu će biti sastavljen zapisnik.
6. Za korisnike koji su u sustavu PDV-a isti nije prihvatljiv trošak.

**V.**

**Ukupan iznos raspoloživih sredstava potpore male vrijednosti**

Za provođenje Tekućeg projekta T 100091 Potpora male vrijednosti po direktivi 1407. U podskupini 352 – Subvencije trgovačkim društvima, poljoprivrednicima i obrtnicima izvan javnog sektora u 2020. godini osigurana su sredstva u proračunu Županije u iznosu od 920.000,00 kuna, a raspoređuju se po svim Javnim pozivima prema EU direktivi 1407/2013 iz Programa 1069 Poljoprivreda.

**VI.**

**Potrebna dokumentacija koja se prilaže kod podnošenja zahtjeva za potporu male vrijednosti**

Prilikom podnošenja zahtjeva potrebno je priložiti slijedeću dokumentaciju:

1. Zahtjev – Potpora male vrijednosti – izrada dokumentacije za legalizaciju gospodarskih objekata u poljoprivredi (obrazac T 100091- L),
2. Presliku Izvoda iz sudskog registra/ Obrtnicu / Rješenje o upisu u Upisnik poljoprivrednih gospodarstava, ukoliko je podnositelj zahtjeva tvrtka ili obrt (registrirani sukladno članku15.Zakona o obiteljskom poljoprivrednom gospodarstvu NN29/18 i 32/19)
3. Izračun ekonomske veličine poljoprivrednog gospodarstva s EVPG kalkulatorom, izdana od Ministarstva poljoprivrede, Uprave za stručnu podršku razvoju poljoprivrede i ribarstva,
4. Potvrda o upisu u Registar poreznih obveznika,
5. Potvrda banke o otvorenom žiro računu,
6. Kopija računa ovlaštenog projektanta i geodete,
7. Kopija Rješenja o izvedenom stanju,
8. Dokaz o uplati navedenog troška,
9. [Izjava](http://kckzz.hr/wp-content/uploads/2015/01/Izjava-zainteresirane-stranke-da-nije-koristio-subvenciju-od-Jedinice-lokalne-samouprave.doc) zainteresirane stranke da nije koristio potporu od Jedinice lokalne samouprave za izradu dokumentacije za legalizaciju izgrađenih gospodarskih objekata u poljoprivredi.

**VII.**

**Načini podnošenja zahtjeva**

Zahtjev upotpunjen dokumentacijom navedenom u točki IV. Javnog poziva, podnosi se do iskorištenja sredstava, a najkasnije do 31.10.2020. godine na adresu:

Koprivničko-križevačka županija

Upravni odjel za gospodarstvo, komunalne djelatnosti i poljoprivredu

Antuna Nemčića 5

48000 Koprivnica

Nepotpuni zahtjevi neće se razmatrati.

**VIII.**

**Način plaćanja**

Župan donosi Zaključak o isplati subvencije temeljem kojeg će Upravni odjel za financije, proračun i javnu nabavu izvršiti isplatu podnosiocu zahtjeva.

**XI.**

**Oglašavanje i informacije**

Ovaj Javni poziv objavljuje se na Internet stranici Koprivničko-križevačke županije [www.kckzz.hr](http://www.kckzz.hr)/ (Javni pozivi) i obavijest o Javnom pozivu u tjednom listu Podravski list.

Sve informacije se mogu dobiti u Upravnom odjelu za gospodarstvo, komunalne djelatnosti i poljoprivredu, soba 66/II, na telefon 658-135 ili na e-mail: zdenka.maric@kckzz.hr.

**ŽUPAN**

**KOPRIVNIČKO-KRIŽEVAČKE ŽUPANIJE**

KLASA:320-01/20-01/4

URBOJ:2137/1-04/15-20-1

Koprivnica, 06. svibnja 2020.

 **Ž U P A N :**

 **Darko Koren, ing. građ.**